recursal/SuperWikiNEXT-32B huggingface dataset:
***Maus: En overlevendes fortelling*** (eller bare ***Maus***) er en tegneserie av Art Spiegelman som forteller hvordan Arts far, Vladek Spiegelman, overlevde andre verdenskrig og holocaust som polsk jøde. I tillegg handler boken om forfatterens til tider problematiske forhold til faren, hvordan morens selvmord påvirket begge og hvordan krigens sår forplanter seg nedover generasjonene. I 1992 vant boken pulitzerprisen og i 1993 den norske Sproingprisen for beste utenlandske tegneserie.

Gjennom boken blir forskjellige grupper med mennesker portrettert antropomorfisk. Jøder blir portrettert som mus (tysk: *maus*), tyskere som katter, franskmenn som frosker, polakker som griser, amerikanere som hunder og så videre. Dette var både noe som var hentet fra barnetegneserier og en ironisk kommentar til nazistisk propaganda som gjorde akkurat det samme. På grunn av dette ble utgivelsen i Polen utsatt.

Mesteparten av historien ble trykket bit for bit i *RAW*, en tegneserie-antologi Spiegelman var redaktør for. Det ble senere publisert i to deler (volum 1, *My Father Bleeds History*; volum 2, *And Here My Troubles Began*).

Maus har kommet ut i nynorsk oversettelse av Lars Amund Vaage: Først i to bind i 1987 (bd. 1, «Far min blør historie» og bd. 2, «Og her tok vanskane mine til»; så i ettbindsutgave i 1993.

En nyoversettelse til bokmål av Alexander Leborg utkom i 2017: *Maus. En overlevendes fortelling*.

Portal: Tegneserier

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND **·** BNF **·** BNF (data) **·** SUDOC
 |
**Krishna Chudasama** (født 1961 i Tanzania) har vært medlem av formannskap og bystyret i Fredrikstad kommune for Arbeiderpartiet.

Hun har vært statssekretær for Karita Bekkemellem ved Barne- og likestillingsdepartementet.

Hun kom til Norge som flyktning[] i 1988. Chudasama er utdannet som sosionom, cand. mag. i ledelse og master i sosialt arbeid. Hun jobbet som sosialombud i Fredrikstad fra 2002. Før det jobbet hun ved sosialkontoret i Sarpsborg. 

Hun har vært medlem av kontaktutvalget mellom innvandrere og myndigheter og vært lederen for likestillingsutvalget.

Hun ble kåret[*av hvem?*] til en av topp10 internasjonale personer som har ledende posisjoner og er en god rollemodell for minoriteter. Målet med Topp10 er å sette fokus på den kompetanse og det engasjement som finnes hos internasjonale kvinner og menn, og å få fram gode rollemodeller for unge med innvandrerbakgrunn. Derfor har Lisa Cooper og Irmelin Drake i samarbeid med Mangfold i Arbeidslivet grunlagt Topp 10.

De ble valgt ut, har vært gjennom en grundig evaluering i juryen i samarbeid med rekrutteringsfirmaet Mercuri Urval.

Gode rollemodeller

– Nytt for prosjektet i 2005 er et enda sterkere fokus på kandidatene som rollemodeller og gode eksempler for unge med innvandrerbakgrunn. En bredere geografisk spredning av kandidatene har også vært en prioritet, heter det i en pressemelding.

Halvparten av vinnerne har bosted utenfor Oslo. De fungerer som gode lokale rollemodeller ved å være fremragende på sine fagfelt. Flere av kandidatene er også store ledertalenter og gründere av organisasjoner.

– Vi tror det finnes mange gode rollemodeller i små og store kommuner i Norge, og håper arbeidsgivere lar seg inspirere av dette prosjektet til å ta i bruk den kompetansen som finnes hos personer med innvandrerbakgrunn i Norge, sier initiativ takerne.

De viktigste kriteriene for å være valgbar til kåringen er at vedkommende

1. har ankommet Norge etter fylte 16 år og

2. besitter en lederposisjon, har utvist unike lederegenskaper i eget liv, eller har gjort en fremragende innsats i norsk samfunns- eller arbeidsliv.

Hun forfattet boka *Brukermedvirkning og sosialt arbeid i NAV*, gitt ut på Universitetsforlaget i 2017.

Referanser
----------

1. ↑  Formannskapet i Fredrikstad[*død lenke*]
2. ↑  Fylkestingsgruppa i Østfold Arbeiderparti Arkivert 12. desember 2008 hos Wayback Machine.
3. ↑  Regjeringen.no
4. ↑  Kontaktutvalget mellom innvandrerbefolkningen og myndighetene
5. ↑  www.thetop10.no Arkivert 11. januar 2009 hos Wayback Machine.
6. ↑  *Brukermedvirkning og sosialt arbeid i NAV* hos Universitetsforlaget

Eksterne lenker
---------------

* (no) Krishna Chudasama hos Norsk senter for forskningsdata politikerarkiv (nedlagt) Rediger på Wikidata


|  |  |
| --- | --- |
| Oppslagsverk/autoritetsdata | BIBSYS **·** VIAF
 |
***Leistus spinibarbis*** er en av billene i delgruppen (underfamilien) rovløpere (Nebriinae) i familiegruppen løpebiller. Systematikken følger Carabidae of the World.

Utbredelse
----------

*Leistus spinibarbis* finnes lengst sør i Europa og er utbredt i Nord-Afrika. Finnes ikke i Norden.

Utseende
--------

*Leistus spinibarbis* er i underkant av 10 mm lang. Den er mørkt blå-svart farget med lysere gul-brune bein og antenner. Hver av dekkvingene har 10 lengderiller. Antennens tredje og fjerde ledd med en lang børste/børster i spissen, mens leddene ellers er bare og helt uten fine korte hår. (Krever forstørrelse for å se). Brystskjoldet har en hjertelignende form, bakhjørnene har rette vinkler. Overkjevene er på undersiden uthulte.

Levevis
-------

*Leistus spinibarbis* lever vanligvis på litt tørre lokaliteter, ofte med vegetasjon som skaper litt skygge. Den finnes ofte delvis nedgravd under løv eller i mose og er vanligvis nattaktiv og lever som predator på andre dyr. 

Larvene lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: januar 2009

Eksterne lenker
---------------

* (en) *Leistus spinibarbis* i Encyclopedia of Life Rediger på Wikidata

* (en) *Leistus spinibarbis* i Global Biodiversity Information Facility Rediger på Wikidata

* (sv) *Leistus spinibarbis* hos Dyntaxa Rediger på Wikidata

* (en) *Leistus spinibarbis* hos Fauna Europaea Rediger på Wikidata

* (en) *Leistus spinibarbis* hos NCBI Rediger på Wikidata

* (en) *Kategori:Leistus spinibarbis* – bilder, video eller lyd på Wikimedia Commons Rediger på Wikidata

* *Leistus spinibarbis* – detaljert informasjon på Wikispecies Rediger på Wikidata
* *Leistus spinibarbis* - BILDE - Photo catalog of the Central European Carabidae[*død lenke*]
* *Leistus spinibarbis* - Fauna Europaea - engelskspråklig
* Norsk Entomologisk forening
Mauskogen og noen av elvene some har sitt utspring der.**Mauskogen** er et stort skogsområde i den vestre delen av Riftdalen i vestre Kenya. Med sine 273 300 hektar (2001) utgjør den det største montane skogsområdet i Øst-Afrika. Skogen har noen av de høyeste nedbørsmengdene i Kenya, og er et viktig nedbørfelt. I skogen finnes utspringet til et stort antall større og mindre elver, blant annet Sørlige Ewaso Ng'iro, Sondu, Mara og Njoro, som løper ut i Victoriasjøen, Nakurasjøen og Natronsjøen.

Typiske trær i Mauskogen inkluderer *Pouteria adolfi-friedericii*, *Strombosia scheffleri* og *Polyscias kikuyuensis*. *Olea capensis*, *Prunus africana*, *Albizia gummifera* og *Podocarpus latifolius* finnes også der. Mauskogen har et rikt dyreliv, med flere endemiske fuglearter. Den trues imidlertid av nedhogging, minst 116 000 hektar skog har blitt hugget ned. Siden skogen er viktig for hele økosystemet, har dette ført til en intens debatt i Kenya. Det er i dag uttalt politikk at skogen må bevares, og 24 000 hektar ødelagt skog har ifølge myndighetene blitt gjenopprettet gjennom nyplantingsarbeid.

Utkastelser for å redde skogen på 2000-tallet
---------------------------------------------

Tradisjonelt har skogen vært hjemsted for Okiek-folket, men på 1980- og 1990-tallet ble mange medlemmer av dette folket fordrevet av tilflyttende nybyggere, som fikk tildelt land av det daværende regjeringspartiet KANU. Noen av settlerne var kjente politikere. I 2004 kom Paul Ndung’us «Ndungu Report», som konkluderte med at landtildelingene hadde vært illegale, og anbefalte at de ble opphevet. Mellom 2004 og 2006 ble det gjort enkelte utkastelser, og 15. juli 2008 utlyste statsminister Raila Odinga ordre om å starte omfattende utkastelser. Minst 10 000 mennesker har blitt kastet ut av skogen, men prosessen har blitt kritisert for ikke å tilby de utkastede alternativt land.

Referanser
----------

1. 1 2 3  BirdLife IBA Factsheet
2. 1 2 3  «Mau restoration team has little to show». Daily Nation. 24. juni 2011. Arkivert fra originalen 27. juli 2011.
3. ↑  Daily Nation, July 22, 2008: Selfish interests threaten Mau forest Arkivert 23. november 2008 hos Wayback Machine.
4. ↑  Amnesty International: Kenya Nowhere to go: Forced Evictions in Mau Forest Briefing Paper, May 2007
5. ↑  Sayagie, George; Sigei, Julius (28. oktober 2010). «Criticism mounts as Mau evictees waste away in transitional camps». Daily Nation. CS1-vedlikehold: Flere navn: forfatterliste (link)
***Leistus ferrugineus*** er en av billene i delgruppen (underfamilien) rovløpere (Nebriinae) i familiegruppen løpebiller. Systematikken følger Carabidae of the World.

Utbredelse
----------

*Leistus ferrugineus* finnes i nesten hele Europa, men er noe sjeldnere i sørvest. Den er utbredt østover i Nord-Amerika og Asia. Finnes i Norge, og er ganske vanlig.

Utseende
--------

*Leistus ferrugineus* er 6,5-8 mm lang og lys brun eller mer gyllen på farge. Hver av dekkvingene har 10 lengderiller. Antennens tredje og fjerde ledd med en lang børste/børster i spissen, mens leddene ellers er bare og helt uten fine korte hår. (Krever forstørrelse for å se). Brystskjoldet har en hjertelignende form. Overkjevene er på undersiden uthulte.

Levevis
-------

*Leistus ferrugineus* lever vanligvis på litt tørre lokaliteter, ofte med vegetasjon som skaper litt skygge. Den finnes ofte delvis nedgravd under løv eller i mose og er vanligvis nattaktiv og lever som predator på andre dyr. 

Larvene lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: januar 2009

Eksterne lenker
---------------

* (en) *Leistus ferrugineus* i Encyclopedia of Life Rediger på Wikidata

* (en) *Leistus ferrugineus* i Global Biodiversity Information Facility Rediger på Wikidata

* (no) *Leistus ferrugineus* hos Artsdatabanken Rediger på Wikidata

* (sv) *Leistus ferrugineus* hos Dyntaxa Rediger på Wikidata

* (en) *Leistus ferrugineus* hos Fauna Europaea Rediger på Wikidata

* (en) *Leistus ferrugineus* hos ITIS Rediger på Wikidata

* (en) *Leistus ferrugineus* hos NCBI Rediger på Wikidata

* (en) *Kategori:Leistus ferrugineus* – bilder, video eller lyd på Wikimedia Commons Rediger på Wikidata

* (en) *Leistus ferrugineus* – galleri av bilder, video eller lyd på Wikimedia Commons Rediger på Wikidata

* *Leistus ferrugineus* – detaljert informasjon på Wikispecies Rediger på Wikidata
* *Leistus ferrugineus* – Database Carabidae of the World – engelskspråklig
* *Leistus ferrugineus* - Fauna Europaea - engelskspråklig
* Norsk Entomologisk forening
**Leitha** (tysk) eller **Lajta** (ungarsk) er en elv i Sentral-Europa som er ca. 180 km lang. Den har sin opprinnelse i Østerrike der Schwarza og Pitten flyter sammen, og i nærheten av Nickelsdorf flyter den inn i Ungarn, hvor den møter en gren av Donau, Mosoni-Duna i nærheten av Mosonmagyaróvár.

Viktige byer ved elven inkluderer Wiener Neustadt, Bruck an der Leitha og Mosonmagyaróvár.

En rekke kanaler er laget utfra Leitha og dens sideelever.

Historisk betydning
-------------------

Leitha er opprinnelsen til navnene Cisleithania og Transleithania. Etter Ausgleich (kompromisset) i 1867 mellom østerrikerne og ungarerne som førte til opprettelsen av dobbeltmonarkiet Østerrike-Ungarn, var *Transleithanien* omgangsnavnet i Wien for områdene bortenfor Leitha (fra østerriksk synspunkt), altså Ungarn, mens *Cisleithanien* («på denne siden av Leitha») refererte til Østerrike.

Eksterne lenker
---------------

* (en) Leitha – kategori av bilder, video eller lyd på Commons Rediger på Wikidata

* (en) Leitha – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** GeoNames
 |
***Leisure Suit Larry 6: Shape Up or Slip Out!*** er et eventyrspill, som ble utviklet og utgitt av Sierra On-Line (nå kjent som Sierra Entertainment) i 1993. Det er det femte spillet i *Leisure Suit Larry*-serien, som ble skapt av Al Lowe.

*Larry 6* gikk tilbake til å straffe spilleren når man gjorde en feil. Dødsfallene ble dog gjort humoristiske og man kunne klikke en prøv igjen-knapp som reverserte feilen man gjorde. På et sted i spillet kunne man risikere å sitte fast, og man måtte laste inn et tidligere lagret spill for å fortsette. Det var også det første spillet som ble utgitt året etter på CD-ROM i høyere oppløsning og med stemmer.

Historien
---------

På begynnelsen av *Larry 6* er Larry alene igjen og man får ikke vite hva som skjedde med Patti. Han vinner en reise til et luksuriøst feriested kalt *La Costa Lotta*, hvor han får det verste rommet og den dårligse servicen av alle. I dette spillet skal Larry ganske enkelt møte og ha sex med åtte kvinner. Hver gang går noe galt, men Larry ender alltid opp med et objekt han kan gi til Shamara Payne, en new age-entusiast. Spillet avsluttes med at Larry har sex med Shamara.

Eksterne lenker
---------------

* (en) *Leisure Suit Larry 6: Shape Up or Slip Out!* på Steam Rediger på Wikidata

* (en) *Leisure Suit Larry 6: Shape Up or Slip Out!* hos MobyGames Rediger på Wikidata

* (en) *Leisure Suit Larry 6: Shape Up or Slip Out!* på Internet Movie Database Rediger på Wikidata

* (en) *Leisure Suit Larry 6: Shape Up or Slip Out!* på Behind The Voice Actors Rediger på Wikidata

* (en) *Leisure Suit Larry 6: Shape Up or Slip Out!* hos Internet Game Database Rediger på Wikidata
* Leisure Suit Larry 6: Shape Up or Slip Out! - Adventure Classic Gaming - Spillinformasjon og skjermbilder

|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill
Fra Kullavik havn  Foto: I99pema 
**Kullavik** er en tettbebyggelse i Kungsbacka kommune i Hallands län i Halland i Sverige. Den utgjør den sørlige delen av tettstedet Billdal, som også strekker seg inn i Göteborg kommune.

Opprinnelig besto området av mange små gårdsbruk, men etter at Säröbanan kom i 1903 ble det bygget spredte sommerhus, som gradvis ble til permanente boliger. På 1970-tallet ble det bygget et stort antall moderne villaer og på 1980-tallet kom Kullaviks Centrum med butikker og leiligheter.

Kullavik ble definert som tettsted med 679 innbyggere i 1975. I 1980 hadde befolkningen økt til 1 006. Fra og med 1990 var stedet regnet som sammenvokst med Billdal. I 2010 hadde Kungsbacka-delen av Billdal 6 482 innbyggere.

Referanser
----------

1. ↑  «Statistiska centralbyrån - Folkmängd i tätorter 1960-2005» (PDF). Statistiska centralbyrån. Arkivert fra originalen (PDF) 23. juni 2011. Besøkt 26. mars 2016.
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 26. mars 2016.

| * v
* d
* r
Kungsbacka kommune i Hallands län i Sverige |
| --- |
|  | Anneberg **·** Backa **·** Billdal **·** Brattås **·** Buerås **·** Fjärås kyrkby **·** Frillesås **·** Gundal och Högås **·** Hagryd-Dala **·** Halla Heberg **·** Hjälm **·** Hjälmared **·** Kläppa **·** Kungsbacka **·** Lerkil **·** Onsala **·** Röda holme **·** Särö **·** Vallda **·** Vassbäck **·** Västra Hagen **·** Åsa **·** Ölmanäs |  |
***Leistostrophus*** er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende
--------

En ganske stor og bred, broketev farget kortvinge. Oversiden er silkeaktig om mønstret i gulaktige og brunlige farger, de bakerste bakkroppsleddene påfallende røde. Hodet er forholdsvis stort med kraftige kjever, fasettøynene ganske store, antennene litt kølleformede. Pronotum er firkantet, noe bredere enn langt, betydelig smalere enn de jevnbrede dekkvingene. Bakroppen er forholdsvis kort, spissen holdet gjerne bøyd opp- og framover.

Levevis
-------

Arten er et hurtig rovdyr som jakter på fluer. Den bruker feromoner som den setter av på blader til å tiltrekke byttedyrene. De voksne billene ligner på fugleskitt og får trolig noe beskyttelse av dette. Den lever i regnskog der den kryper rundt på bladene.

Utbredelse
----------

Arten er utbredt i den neotropiske økosonen.

Systematisk inndeling
---------------------

Det er beskrevet en fossil art i denne slekten, men denne er trolig feilplassert her.

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger (Staphylinidae) Latreille, 1802
				+ Underfamilien storkortvinger Staphylininae Latreille, 1802
					- Stammen Staphylinini Latreille, 1802
						* Gruppen Staphylinina Latreille, 1802
							+ Slekten ***Leistotrophus*** Perty, 1830
								- *Leistotrophus versicolor* (Gravenhorst, 1802)

Referanser
----------

1. ↑  Forsyth A, Alcock J. 1990. Ambushing and prey-luring as alternative foraging tactics of the fly-catching rove beetle *Leistrotrophus versicolor* (Coleoptera: Staphylinidae). *Journal of Insect Behavior* 3: 703-718.

Eksterne lenker
---------------

* *Leistotrophus* på GBIF
* (en) *Leistotrophus* i Global Biodiversity Information Facility Rediger på Wikidata

* *Leistotrophus* – detaljert informasjon på Wikispecies Rediger på Wikidata
***Jenta fra fremtiden*** (orig: *The Girl From Tomorrow*) er en australsk science fiction- og eventyrserie for barn og unge som gikk på australsk TV fra 1991 til 1992. Serien handler om 14 år gamle Alana fra år 3000 som blir kidnappet av skurken Silverthorn og brakt til år 1990. Der blir hun kjent med Jenny og hennes familie, og sammen må de stoppe Silverthorn og få tilbake tidsmaskinen så Alana kan komme seg hjem. Sentralt i serien er Alanas *transducer*, et hodebånd som kan brukes til helbredelse, levitasjon og annet, samt hennes «datamaskin-armbånd» *P.J.* som kan kommunisere med andre datamaskiner.

Serien ble i Norge sendt på NRK fra 1992.

Serien har også fått en oppfølger kalt *Tomorrows End*. Den kom i 1993.

Referanser
----------

1. ↑  «Spennende sommerkino». *Aftenposten*. 27.6.1992. «Derefter kommer programmer for voksende alderstrinn til siste innslag, den australske spenningsserien "Jenta fra fremtiden" - om en 13åring fra år 3000 som blir kidnappet i en tidsmaskin og lander i Australia i 1990.»

Eksterne lenker
---------------

* (en) *Jenta fra fremtiden* på Internet Movie Database Rediger på Wikidata

* (en) *Jenta fra fremtiden* på The Movie Database – TV Rediger på Wikidata
**Saint Kitts og Nevis' flagg** er skrådelt i fargene grønt, gult, svart, gult og rødt og har to hvite stjerner i det midtre svarte båndet. Stjernene representerer offisielt håp og frihet, ikke de to øyene Saint Kitts og Nevis som en av og til kan se anført. Flaggets farger er de panafrikanske og viser til befolkningens opphav. Samtidig skal grønt stå for fruktbarhet, gult for solskinn, svart for befolkningens afrikanske herkomst, mens rødt skal minne om kampen for avskaffelse av slaveri og kolonialisme. Flagget ble innført 19. september 1983 og gjør tjeneste både som nasjonalflagg, handelsflagg og statsflagg. Kystvaktskip rapporteres å benytte en *White ensign* etter britisk mønster, dvs nasjonalflagget i kantonene av en hvit duk delt i fire av et rødt kors.

  


| * v
* d
* r
Nordamerikanske flagg |
| --- |
| Selvstendige land | 
* Antigua og Barbuda
* Bahamas
* Barbados
* Belize
* Canada
* Costa Rica
* Cuba
* Dominica
* Den dominikanske republikk
* El Salvador
* Grenada
* Guatemala
* Haiti
* Honduras
* Jamaica
* Mexico
* Nicaragua
* Panama
* Saint Kitts og Nevis
* Saint Lucia
* Saint Vincent og Grenadinene
* Trinidad og Tobago
* USA

 |
| Territorier | 
* De amerikanske Jomfruøyer
* Anguilla
* Aruba
* Bermuda
* Bonaire
* De britiske Jomfruøyer
* Caymanøyene
* Curaçao
* Grønland
* Guadeloupe
* Martinique
* Montserrat
* Puerto Rico
* Saba
* Saint-Barthélemy
* Saint-Martin
* Saint-Pierre og Miquelon
* Sint Eustatius
* Sint Maarten
* Turks- og Caicosøyene

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
På dette bildet fra delstaten New York ser vi rester av et peneplan som er blitt hevet, slik at dalen i forgrunnen har skåret seg ned.
Et **peneplan** er et landområde som er nesten plant etter lang tids erosjon og dannes i områder som har vært tektonisk stabile i flere titalls eller hundrevis av millioner år. Når elver og bekker har kommet ned til erosjonsbasis, vil de begynne å erodere landskapet på sidene. Til slutt vil alle høyder i landskapet være borte, og en flat slette er dannet.

Begrepet peneplan kommer fra den amerikanske geografen W.M. Davis' teori om den geomorfologiske syklus. Et tektonisk dannet høyland vil gå igjennom flere stadier med erosjonsmessig utjevning til det blir dannet en jevn flate like over havnivået.

En alvorlig innvending mot denne teorien er at det ikke finnes gode eksempler på peneplan i nåtiden, noe som strider mot aktualitetsprinsippet i geologien. Forklaringen kan være at det ikke har vært mulig å danne peneplan i neogen på grunn av omfattende fjellkjedefolding og stadige skiftinger i havnivå.

I norsk geologi er det spesielt to peneplan som er blitt studert. Ved begynnelsen av kambrium var det meste av Norge og Fennoskandia slitt ned til en flat slette, det subkambriske peneplanet, som etter hvert ble oversvømt av havet. Hardangervidda, Finnmarksvidda og lavlandet i Östergötland er rester av dette peneplanet. 

Den paleiske overflaten er et yngre peneplan som ble dannet i mesozoikum. Da var Den kaledonske fjellkjeden slitt ned, og Norge var igjen et sletteland omtrent på høyde med havflaten. Heving av terrenget og erosjon i istidene har omdannet denne overflaten, men den er likevel fortsatt et påfallende trekk ved landskapet i Norge.

Litteratur
----------

* I.B. Ramberg, I. Bryhni og A. Nøttvedt, red. (2006). *Landet blir til: Norges geologi*. Trondheim: Norsk Geologisk Forening. ISBN 978-82-92344-31-6.
* J.D. Phillips (2002). «Erosion, isostatic response, and the missing peneplains». *Geomorphology*. 45 (3–4): 225–241. ISSN 0169-555X. doi:10.1016/S0169-555X(01)00156-8.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Johan Hoff Ellingsen** (født 10. juni 1875 på Fikke i Hamarøy, død 30. april 1948 på Fikke) var en politiker fra Hamarøy kommune i Nordland og stortingsrepresentant i perioden 1919–1921 for partiet Venstre. 

Ellingsen ble født på gården Fikke ved Buvåg nordøst for Oppeid og drev i en periode forretningsvirksomhet og landhandel på Skrova. Fra 1901 var han medlem av Hamarøy herredsstyre i to perioder frem til 1907. Fra 1907 drev han farsgården.

I 1910 ble Ellingsen valgt til ordfører i Hamarøy herredsstyre, et embede han hadde sammenhengende i tre perioder frem til 1919. I 1919 valgt fra kretsen Nordre Salten til å representere Nordlands amt på Stortinget hvor han var medlem i Finans- og tollkomitéen og i en kort periode i Skog- og vassdragskomitéen. Senere hadde Ellingsen ytterligere to perioder i Hamarøy herredsstyre fra 1934 til 1937 og fra 1937 til 1945.

Referanser
----------

1. ↑  Privat slektsside: Johan Hoff Ellingsen. Besøkt 09. oktober 2012.

Kilder
------

* Norsk samfunnsvitenskapelig datatjeneste, Politikerarkivet: Johan Hoff Ellingsen[*død lenke*]. Besøkt 09. oktober 2012.

Eksterne lenker
---------------

* (no) Johan Hoff Ellingsen hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Geni
 |
Høver laget Høverjageren i 1925.
**Johan Einar Høver** (født Johansen 13. oktober 1889 i Kristiansand, tok navnet Høver i 1923, død 7. januar 1980 i Horten) var en norsk flykonstruktør og offiser, kjent for «Høverjageren» fra 1925.

Han vokste opp i Mandal der faren var toller. I 1916 kom han inn på Marinens Flyveskoles andre kull, sammen med blant andre Finn Lützow-Holm. Han fikk sin lisens i mai 1917.
Som premierløytnant ledet han Marinens flyvebaatfabrikk i Horten fra 1923,
der han konstruerte de siste fem modeller. Hans siste flytur skjedde i 1939. 
I 1951 ble han intervjuet:

— Har De noen gang styrtet ned?
— To ganger. En gang ved en flatspinnprøve. Jeg hadde ordre om å hoppe ut i fallskjerm hvis jeg ikke kom ut av spinnet. Men jeg var så opptatt med å merke meg forholdene under spinnfasen at maskinen gikk rett i sjøen før jeg fikk tenkt på fallskjerm. Den andre nedstyrtningen skjedde ved en oppvisning i Horten ... et vakkert krasj uten skade på flyet. En av stortingsmennene trodde at nedstyrtningen var et ledd i oppvisningen!
— Fint arrangement, sa han.
Høver uttalte i samme intervju at hans favorittfly var det britiske skoleflyet Avro 508 fra 1915. I 1949 var han oberst og i 1951 sjef for Luftforsvarets Tekniske Etat. Han gikk av i 1954.
Så sent som i 1973 ga han foredrag, og i 1975 forfattet han en pamflett om Marinens Flyfabrikk.
Han fikk flere nasjonale og internasjonale medaljer.

Fly
---

* Marinens Flyfabrikk M.F.8, første tur 30. mai 1924, også kalt "Høver M.F.8"
* Marinens Flyfabrikk M.F.9, første tur 4. juni 1925, den såkalte "Høverjageren", også kalt "Høver M.F.9"
* Marinens Flyfabrikk M.F.10, første tur 7. juli 1929, også kalt "Høver M.F.10"
* Marinens Flyfabrikk M.F.11, første tur 29. september 1932, også kalt "Høver M.F.11"
* Marinens Flyfabrikk M.F.12, første tur 11. juli 1939 med Høver bak rattet. Også kalt "Høver M.F.12"

Utmerkelser
-----------

* Ridder av 1. klasse av St. Olavs Orden (1926)
* Deltagermedaljen

Publikasjoner
-------------

* Johan E. Høver (1975). «Marinens flyvebåtfabrikk : tilbakeblikk over virksomheten 1915 til 1965». *Norsk Teknisk Museums årbok*: 7-51.

Referanser
----------

1. 1 2  «Fra Farman til Thunderjet. Oberst Joh. E. Høver feirer 35-års jubileum i Luftforsvarets tjeneste». VG. 27.7.1951.
**Johan II** eller **Johan den gode** (født 16. april 1319 i slottet Gué de Maulny ved Le Mans i Frankrike, død 8. april 1364 i London) var greve av Anjou, greve av Maine og hertug av Normandie fra 1332, greve av Poitiers fra 1344, hertug av Aquitania fra 1345 og konge av Frankrike fra 1350 til sin død. Han var også hertug av Burgund fra 1361 til 1363.

Liv og virke
------------

### Bakgrunn

Johan II tilhørte Huset Valois, og var sønn av Filip VI av Frankrike og Johanna av Burgund. Han fullførte farens ridderlig føydale regjeringsideal. 

Han giftet seg i 1332 med Bonne av Luxemburg. Etter at hun døde av pest giftet han seg med Johanna I av Auvergne, som også døde av pest. 

### Konge

Da Johan kom på tronen stod Frankrike overfor flere katastrofer: Svartedauden som tok livet at nesten halvparten av landets befolkning, uavhengige soldater som herjet overalt.

Hans uoverlagte og voldsomme opptreden mot kong Karl II av Navarra og noen høyadelige vasaller førte til en gjenopptagelse av det som senere blitt sett på som hundreårskrigen. Det utviklet seg til eng engelsk aggresjon og forferdelige militære nederlag for Frankrike. Den engelske Edward av Woodstock, «den svarte prins», gjorde landgang i Garonneområdet, la Auvergne, Limousin og Poitou øde, men forsøkte å retirere til Bordeaux da de franske styrker nærmet seg. Det kom til kamp, og som følge av slaget ved Poitiers i 1356 ble kong Johan tatt til fange. 

I 1360 ga Frankrike fra seg landområder og betalte løsepenger for få kongen satt på frifot. I løpet av innsamlingen av løsepenger ble Johan II satt fri i bytte mot et gissel. Da gisselet rømte vendte kongen frivillig tilbake i fangenskap. 

Han døde senere i London. 

Hans levninger ble fraktet til Frankrike for å bli gravlagt i klosterkirken Saint-Denis.

Ved plyndringen av kongegravene i Saint-Denis under den franske revolusjon ble hans grav den 25. oktober 1793 åpnet og plyndret, og hans levninger så lagt i en massegrav utenfor kirken.

Litteratur
----------

* Heinz Thomas: *Johann II.* I: Joachim Ehlers, Heribert Müller, Bernd Schneidmüller (utg.): *Die französischen Könige des Mittelalters. Von Odo bis Karl VIII. 888–1498.* Beck, München 1996, S. 267ff. ISBN 3-406-40446-4; Neuauflage Beck'sche Reihe 1723, München 2006, s. 241ff. ISBN 978-3-406-54739-3.

Referanser
----------

1. 1 2 3   Kindred Britain[Hentet fra Wikidata]
2. ↑  Johan den gode fra SNL

|  |  |  |
| --- | --- | --- |
| Forgjenger:**Filip VI** | **Konge av Frankrike**(1350–1364) | Etterfølger:**Karl V** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU
 |
**Penelope Andrea Miller** (født 13. januar 1964 i Los Angeles) er en amerikansk skuespiller.

Biografi
--------

Penelope Ann Miller ble født i Los Angeles i California, i 1964, som datter til journalisten Beatrice Ammidown og skuespilleren Mark Miller. Hun startet sin skuespillerkarriere i 1985 med en rolle i fjernsynsserien *Tales from the Darkside*. I 1987 spilte hun mindre roller i fjernsynsseriene *Fem i familien*, *Miami Vice* og *St. Elsewhere*. I 1989 spilte hun i *Dead Bang*.

I 1990 spilte Miller mot Arnold Schwarzenegger i komedien *Barnehagepurk*. I 1992 portretterte hun skuespillerinnen Edna Purviance i filmen *Chaplin*. Året etter, 1993, spilte Miller rollen som nattklubbdanserinnen Gail mot Al Pacino i Brian de Palmas gangsterdrama *Carlito's Way*. Deretter har hun spilt sporadisk i forskjellige Hollywood-produksjoner. I 2001 fikk hun en rolle i filmen *Fanget i mørket*. I 2010 spilte hun i filmen Flipped. I 2011 hadde hun en mindre rolle i den fransk-produserte og Oscar-belønnede dramafilmen *The Artist*. I 2016 spilte hun i *The Birth of a Nation*.

Miller var gift med skuespilleren Will Arnett fra 1994 til 1995. Siden 2000 er hun gift med James Huggins, som hun har to døtre med, Eloisa May (født 2000) og Maria Adela (født 2009).

Referanser
----------

1. ↑   GeneaStar, GeneaStar person-ID millerp[Hentet fra Wikidata]
2. ↑   Internet Broadway Database, Internet Broadway Database person-id 72745, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6f032cr, besøkt 9. oktober 2017[Hentet fra Wikidata]
4. ↑  «It's a Girl for Penelope Ann Miller». *PEOPLE.com* **(engelsk)**. 7. april 2009.

Eksterne lenker
---------------

* (en) Penelope Ann Miller på Internet Movie Database Rediger på Wikidata

* (sv) Penelope Ann Miller i Svensk Filmdatabas Rediger på Wikidata

* (da) Penelope Ann Miller på Filmdatabasen Rediger på Wikidata

* (da) Penelope Ann Miller på Scope Rediger på Wikidata

* (fr) Penelope Ann Miller på Allociné Rediger på Wikidata

* (en) Penelope Ann Miller på AllMovie Rediger på Wikidata

* (en) Penelope Ann Miller hos Rotten Tomatoes Rediger på Wikidata

* (en) Penelope Ann Miller hos The Movie Database Rediger på Wikidata

* (en) Penelope Ann Miller hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
***The End of Faith: Religion, Terror, and the Future of Reason*** er en religionskritisk bok av den amerikanske forfatteren Sam Harris.

Boken ble skrevet som en reaksjon på angrepene på World Trade Center 11. september 2001. Harris kritiserer i boken alle typer religiøs tro, med særlig fokus på politisk islam.

Boken ble først publisert i 2004 og kom i paperback året etter. I 2005 ble boken tildelt PEN/Martha Albrand-prisen for sakprosa. Den lå på The New York Times' bestselgerliste i 23 uker.

Utgivelsesdetaljer
------------------

Boken har kommet ut i USA, Storbritannia, Italia, Nederland, Danmark, Tyskland, Hellas, Spania, Finland, Portugal, Sør-Korea, Israel, Brasil og Sverige.

Engelske utgaver:

* *The End of Faith: Religion, Terror, and the Future of Reason* (innbundet). W W Norton 2004. ISBN 0-393-03515-8
* *The End of Faith: Religion, Terror, and the Future of Reason* (paperback). Free Press 2005. ISBN 0-7432-6809-1

Eksterne lenker
---------------

* (en) Offisielt nettsted Rediger på Wikidata
* Utdrag fra første kapittel
* "Sam Harris – The End of Faith" *Point of Inquiry*-intervju, 7. april 2006.

Portal: Litteratur

|  |  |
| --- | --- |
| Oppslagsverk/autoritetsdata | OCLC
 |
**Hans Hanssen Skei** (født 20. august 1945) er professor i litteraturvitenskap ved Universitetet i Oslo. 

Skei tok doktorgraden i 1980 med avhandlingen *The novelist as short story writer : a study of William Faulkner's short stories with special emphasis on the period 1928-1932*. I perioden 1985–90 var han førsteamanuensis ved Universitetet i Oslo. I 1990 ble han utnevnt til professor.

Han har oversatt en rekke bøker til norsk, og er i denne sammenhengen særlig kjent for sine oversettelser av William Faulkner. Han har utgitt flere litteraturvitenskapelige bøker og virket som litteraturanmelder i *Dag og Tid* og *Aftenposten*.

Skei har dessuten skrevet om kriminallitteratur. Han er et mangeårig medlem av den kriminallitterære foreningen Rivertonklubben, og2009 f-15oreningens president. Han mottok Dalgards kritikarpris i 2011 og Rivertonklubbens ærespris i 2018.

Referanser
----------

1. ↑   Store norske leksikon, Store norske leksikon-ID Hans\_H.\_Skei[Hentet fra Wikidata]

Eksterne lenker
---------------

* (no) Publikasjoner av Hans H. Skei i forskningsdokumentasjonssystemet CRIStin
* (no) Publikasjoner av Hans H. Skei i BIBSYS

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CRIStin
 |
**Penelope Wilton** (født 3. juni 1946) er en britisk skuespiller.

Wilton ble født inn i en skuespillerfamilie, da hun kom til verden i Scarborough i England. Tanten og onkelen var søskenparet Linden og Bill Travers, og søskenbarnet er skuespilleren Richard Morant.

Hun begynte sin skuespillerkarriere på teater, før hun fikk sin første TV-rolle som Vivie Warren i *Mrs. Warren's Proffession* sammen med Robert Powell. Men det var ikke før hun spilte sammen Richard Briers i BBC-serien *Ever Decreasing Circles* i 1984, at hun ble allemannseie. Fra før hadde hun spilt i flere store TV-produksjoner, blant andre William Shakespeares *Othello* og *Kong Lear*. 

Mellom 1975 og 1984 var hun gift med skuespilleren Daniel Massey, og sammen fikk de datteren Alice. Etter skilsmissen giftet Massey seg med søsteren til Penelope, Lindy. Hun giftet seg på nytt i 1991, denne gang med skuespiller Ian Holm, men ble på nytt skilt i 2001. Før de skilte seg, spilte ekteparet sammen i BBCs versjon av *Lånerene* i 1993. Filmer hun har spilt i inkluderer *Et rop om frihet* (1987), *Iris* (2001) , *Calendar Girls* (2003), *Shaun of the Dead* (2004) og *Stolthet og fordom* (2005). Hun har spilt Isobel Crawley i det britiske periodedramaet *Downton Abbey* siden 2010.

Wilton ble i 2016 forfremmet til kommandørdame (DBE) av Order of the British Empire. Hun ble dermed opphøyd i ridderstanden og fikk rett til å føre tiltaleformen *dame* foran sitt navn.

Referanser
----------

1. ↑   Internet Broadway Database, Internet Broadway Database person-id 81727, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6vf1chq, besøkt 9. oktober 2017[Hentet fra Wikidata]
3. ↑   Internet Movie Database, IMDb-nummer nm0934362, besøkt 15. oktober 2015[Hentet fra Wikidata]
4. ↑  Queen's Birthday Honours 2016 – High Awards, Gov.uk. Lest 11. juni 2016.

Eksterne lenker
---------------

* (en) Penelope Wilton på Internet Movie Database Rediger på Wikidata

* (sv) Penelope Wilton i Svensk Filmdatabas Rediger på Wikidata

* (da) Penelope Wilton på Filmdatabasen Rediger på Wikidata

* (da) Penelope Wilton på Scope Rediger på Wikidata

* (fr) Penelope Wilton på Allociné Rediger på Wikidata

* (en) Penelope Wilton på AllMovie Rediger på Wikidata

* (en) Penelope Wilton hos Rotten Tomatoes Rediger på Wikidata

* (en) Penelope Wilton hos The Movie Database Rediger på Wikidata

* (en) Penelope Wilton hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** BBC Things **·** MusicBrainz **·** Discogs
 |
The Elders
**The Elders** er en gruppe eldre statsledere og fremragende ledere, ledet av Mary Robinson. Initiativet til gruppen ble tatt av Richard Branson, Peter Gabriel og Nelson Mandela, gruppen skal arbeide for å løse globale problemer ved hjelp av «nesten ett tusen år med kollektiv visdom». Nelson Mandela offentliggjorde opprettelsen av gruppen på sin 89-årsdag 12. juli 2007. Nelson Mandela var æresmedlem til sin død. Kofi Annan var leder inntil sin død i 2018. Desmond Tutu var leder til mai 2013 og var deretter honorær medlem av gruppen til han døde i 2021. 

Medlemmene pr. mars 2022 er:

Mary Robinson (leder), Graça Machel (nestleder), Ban Ki-moon (også nestleder), Gro Harlem Brundtland, Hina Jilani, Ernesto Zedillo, Ricardo Lagos, Zeid Raad Al Hussein og Ellen Johnson Sirleaf og Juan Manuel Santos.

Elder emeritus: Martti Ahtisaari, Ela Bhatt, Lakhdar Brahimi, Jimmy Carter og Fernando Henrique Cardoso.

Referanser
----------

1. ↑  «The Elders press launch in Johannesburg, South Africa». YouTube. 18. juli 2007. Besøkt 26. april 2011.

Eksterne lenker
---------------

* Nettsted for The Elders (engelsk)

|  |  |
| --- | --- |
| Oppslagsverk/autoritetsdata | Encyclopædia Britannica
 |
Massegymnastikk i Pyongyang i 1998.
Arirangfestivalen i Pyongyang 2007.
Barn som holder kort og bytter på ordre fra en person på den andre siden av stadion
**Massegymnastikk** (en: *Mass games*) er et fenomen som er sterkt forbundet med den tidligere Østblokken der dette ble utviklet til å bli gigantarrangement, der enkeltindividene gikk opp i en større gruppe i nøye koreagraferte bevegelser. 

Antall deltakere var ofte svært høyt, mange tusen og titusener var med på massegymnastikken i store stadioner. Ofte ble en langside benyttet til å vise ulike tablå ved at hundrevis av mennesker viste fram fargede kort eller fargede sider i en stor bok, som ble et bilde, ord eller ett symbol.

Massegymnastikk er forbundet med statlig propaganda, med islag av nasjonalisme, der den tsjekkiske Sokolbevegelsen var framtredende.

Massegymnastikk er benyttet i mange land, også i Vesten, men da uten det sterke politiske innslaget, som for eksempel ligger bak massegymnastikken som i dag gjennomføres i Nord-Korea, blant annet i form av Arirangfestivalene som har så mange som 100.000 deltakere.

Filmen *A State of Mind* (2004) beskriver i detalj hvordan to unge jenter fra Pyongyang forbereder seg til sin fremføring som en del av denne festivalen.

Eksterne lenker
---------------

* Video fra nordkoreansk massegymnastikk
* Massegymnastikk under kommunismen
* *A State of Mind* Arkivert 1. april 2010 hos Wayback Machine.
* (en) *A State of Mind* på Internet Movie Database
* Massegymnastikk i Nord-Korea – fotos
* Bilder fra Arirangfestivalen i Pyongyang

Portal: Korea

|  |  |
| --- | --- |
| Oppslagsverk/autoritetsdata | NDL
 |
Wilhelm Landaus bankhus, tegnet av Gutenteger i 1902
**Gustaw Landau-Gutenteger** (født 1862 i Warszawa, død 13. oktober 1924 i Berlin) var en polsk arkitekt. 

Etter å ha fullført studiene i St. Petersburg bosatte han seg i Łódź rundt 1888 og åpnet sin arkitektforretning ved Piotrkowska-gaten 128. Gutenteger tegnet til å begynne med bygninger i eklektisk stil, skjønt mursteinshusene hans også bærer preg av nystiler.[] Fra 1901 tegnet han også i art nouveau.

Gutenteger regnes for å være en av de fremste arkitektene i byens historie.[] Hans mest kjente prosjekter omfatter blant annet Huset under Gutenberg, Wilhelm Landaus bankhus, Hotel Grand, Ezras Izrael-synagogen og Oszer Kons mursteinshus.

Referanser
----------

1. ↑   MAK, oppført som Gustaw Landau, PLWABN-ID 9810618403905606[Hentet fra Wikidata]
2. ↑   NUKAT, NUKAT autoritetspost n2010176509[Hentet fra Wikidata]
3. 1 2   Sejm-Wielki.pl profil-ID psb.14715.1[Hentet fra Wikidata]
4. ↑   European Theatre Architecture, EUTA person ID 1849, besøkt 9. oktober 2017[Hentet fra Wikidata]

Eksterne lenker
---------------

* (en) Gustaw Landau-Gutenteger – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Pastor** er en tittel som særlig blir brukt om menighetsledere i frikirkelige eller andre kristne trossamfunn registrert i henhold til lov om trudomssamfunn og ymist anna. Hos registrerte trossamfunn kan pastortittelen også erstattes av tittelen forstander, fordi dette er den tittel som benyttes under registrering hos Fylkesmannen.

Også hos ikke-kristne trossamfunn registreres lederen som forstander, men disse vil sjelden benytte pastortittelen, som konvensjonelt tillegges kristne trossamfunn.

Sekulærprester i den romersk-katolske kirke tituleres i visse land (Norge, Indonesia) også pastor. Ellers i den katolske kirke er pastor en ren stillingsbetegnelse: Sogneprest.

I Norge er tittelen ubeskyttet så lenge den ikke knyttes til et bestemt registrert trossamfunn, der det er vanlig at personen som innehar pastortittelen er ordinert / vigslet til sin stilling.

Ordet *pastor* er bibelsk (i latinsk oversettelse) kommer via tysk fra latin og betyr egentlig hyrde. Pastor/ hyrde i den kristne betydning gjenfinnes flere steder i Bibelen, bl.a. i Jeremias bok 3,15 og Efeserbrevet 4,11.

I Nederland betyr "pastor" romersk-katolsk sogneprest.

Avledede og sammensatte pastortitler
------------------------------------

Tittelen pastor brukes også i avledede og sammensatte former:

* **Pastor loci** eller **pastor in loci** betegner den prest som tjenestegjør i et bestemt geografisk område, sogneprest til f.eks. Glemmen menighet i Fredrikstad vil være "pastor loci Glemmen". Tittelen forkortes ofte P.L. eller p.l.
* **Pastor pastorum** betegner pastorenes pastor, og tittelen brukes gjerne om den prest som har hyrdeansvar også for menighetens prester. En biskop vil f.eks. være pastor pastorum. Tittelen forkortes vanligvis PP, f.eks. som dagens romersk-katolske pave: "Benedictus PP. XVI"
* **Superintendent-pastor** har samme betydning som "pastor pastorum". Uttrykket er svært vanlig i engelskspråklig sammenheng, og forkortes Supt.Pr. eller Supt. Pastor. Kirkesamfunn der tittelen superintendent erstatter tittelen biskop bruker ofte også denne sammensatte tittelen.

Se også
-------

* Prest
* Predikant
* Eldste
* Forstander

|  |  |
| --- | --- |
| Oppslagsverk/autoritetsdata | Store Danske Encyklopædi **·** NDL **·** NKC
 |
**Gustavus Lorentzen** (født 18. august 1766, død 29. januar 1828) var en norsk skipskaptein og senere skipsreder i Grimstad.

Han var i mange år kaptein på nederlandske handelsskip i Ostindiafarten (koffardikaptein). Han slo seg i 1807 ned som skipsreder i Grimstad, der han eide en bygård i Storgaten. Han har blitt omtalt som «pengeforfalsker», idet han ifølge etterkommeren Gustav Lorentzen skal ha trykket egne pengesedler i Grimstad.

Han tilhørte slekten Lorentzen fra Holmestrand og var sønn av skipskaptein, skipsreder og losoldermann i Holmestrand Friederich Schierven Lorentzen (1739–1825) og Anne Helene Elisabeth Blom. Hans morfar var godseier og trelasthandler Gustavus Blom. Han var gift med Ingeborg Marie Bie (1787–1832), datter av skipsreder Hans Andersen Bie (1742–1819).

Da han døde i 1829 var boet fallitt etter mange års økonomisk nedgang i Norge under og etter Napoleonskrigene. Det finnes et miniatyrportrett malt på elfenben.

Referanser
----------

1. ↑  Gustav Lorentzen Arkivert 25. desember 2010 hos Wayback Machine. Gyldendal Norsk Forlag
2. ↑  I. F. Lorentzen (1913). «Skibsfører og skibsreder Gustavus Lorentzen». *Holmestrandsfamilien Lorentzen: en borgerslegt gjennem 300 aar*. Kristiania. s. 40–45.

|  |  |
| --- | --- |
| Oppslagsverk/autoritetsdata | Historisk befolkningsregister
 |
To referansesystem med kartesiske koordinater som beveger seg med hastigheten **v** i forhold til hverandre.
**Referansesystem** i fysikk er et tenkt, rigid legeme som benyttes til å angi posisjon til andre gjenstander eller punkt. For det formål velger man et koordinatsystem som følger med legemet. Systemet inneholder også standard klokker som antas å gå i takt. Når noe skjer et eller annet sted, kan en observatør på samme sted lese av stedskoordinatene for hendelsen samtidig med at hun kan lese av på sin klokke når den skjedde. 

Et inertialsystem er et referansesystem hvor Newtons lover gjelder. For eksempel er et referansesystem som sitter fast på Jordens overflate, en god tilnærmelse til et inertialsystem når man ser bort fra dens rotasjon om sin egen akse. Den skaper små, fiktive krefter som virker på samme måte som gravitasjon og referansesystemet er i virkeligheten ikke-inertielt.

Ifølge Newtons første lov vil alle inertialsystem som beveger seg relativt til hverandre med konstante hastigheter, være inertialsystem. Alle klokker i de forskjellige systemene er også antatt å gå i takt og dermed vise samme tid. Ved bruk av standard målestaver finner man da at geometrien i dette systemet er euklidsk.

Albert Einstein viste at relativitetsprinsippet som første ble formulert av Galileo Galilei, medfører at lyshastigheten skal være den samme i alle inertialsystem. Dette har som konsekvens at klokkene i forskjellige inertialsystemene strengt tatt ikke går i takt med hverandre og tidspunktene for de samme hendelser må relateres ved den spesielle relativitetsteorien.

Hvordan fysiske fenomen kan beskrives i ikke-inertielle referansesystem, viste Einstein noe senere i sin generelle relativitetsteori. Klokker på forskjellige steder vil da vanligvis gå i utakt og geometrien er ikke-euklidsk. Disse effektene er i dag innebygd i GPS-systemet for posisjonsbestemmelse på Jorden. På samme måte tillater denne teorien å benytte et referansesystem som omfatter hele Universet og er rammeverket for moderne kosmologi.

Referanser
----------

1. ↑   Gyldendals Store Konversasjonsleksikon, *Treghetssystem*, Gyldendal Norsk Forlag, Oslo (1965).
2. ↑   E. F. Taylor and J. A. Wheeler, *Spacetime Physics*, W. H. Freeman and Company, San Francisco (1963).
3. ↑  B. Ryden, *Introduction to Cosmology*, Addison Wesley, San Fransisco (2003). ISBN 0-8053-8912-1.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND
 |
Paranaíba renner her gjennom byen Itumbiara i Goias, langs grensen til Minas Gerais.
Itumbiara-demningen i elva ved byen Araporã i Minas gerais, 3 km fra nabobyen Itumbiara i Goias, som ligger på andre siden av elva.
*Det finnes også en annen elv med svært likt navn i Brasil, Parnaíba.*
**Rio Paranaíba** er ei elv i Brasil, og danner grensen mellom delstanene Minas Gerais og Goiás. Den oppstår i 1.148 meters høyde i fjellområdene i Minas Gerais, og renner vestover til den munner ut i elven Paraná. Paraná er en av de største elvene i Latin-Amerika, og renner sammen med Rio Paraguai lengre sør, i Argentina. 

Paranaíba-elva er 1 170 km lang, og er demmet opp for kraftproduksjon tre steder, regnet ovenfra og nedover i elvas hovedretning:

* Emborcação-demningen (1982), 158 m høy dam, reservoar 446 km², effekt 1192 MW.
* Itumbiara-demningen (1980), 106 m høy dam, reservoar 778 km², effekt 2082 MW.
* São-Simão-demningen (1978), 127 m høy dam, reservoar 722 km², effekt 1710 MW.

De to førstnevnte reservoarene har hver ganske nøyaktig 17 500 millioner m³ vannvolum, mens São Simão har et magasinvolum på 12,7 millioner m³.

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |